જોક્સની લોકપ્રિયતાનું એક કારણ એ છે કે તે હાસ્યસાહિત્યનું સૌથી ટૂંકું, રોમાંચક અને ચોટદાર ફોર્મેટ છે. આજનો જમાનો ઝડપનો છે. પાંચ દિવસની “ટેસ્ટમેચ” કરતાં એક દિવસની “વનડે મેચ” જલ્દીથી લોકપ્રિય બની ગઈ હતી, કારણકે તે ઓછા સમયમાં વધુ રોમાંચ પૂરું પડે છે. પરંતુ આ લોકપ્રિયતા લાંબો સમય ટકી નહીં, કારણકે તે પછી ૨૦ ઓવરની “ટી-ટ્વેન્ટી મેચ” આવી ગઈ, જે વનડે મેચ કરતાં પણ ઓછા સમયમાં તેનાથી વધુ રોમાંચ પૂરો પાડે છે. આમ અત્યારે ક્રિકેટમાં ટી-ટ્વેન્ટી મેચ સૌથી વધુ લોકપ્રિય ફોર્મેટ છે.